L’Ajuntament de Sagunt reforça la seguretat en les platges amb motiu de la Nit de Sant Joan
23 de juny 2017

​![](/media/sz5f0zik/25_c_noche_san_juan.jpg)

Amb motiu de la tradicional Nit de Sant Joan, l'Ajuntament de Sagunt reforçarà el servei de platges, amb policies, dos socorristes i un coordinador per posta en les platges del Port de Sagunt i Almardà, que estarà operatiu fins a les 4 hores del matí.  
  

La delegació de Platges recorda que la Demarcació de Costes de València prohibeix fer foc en la platja, a més de demanar a tots els veïns “**precaució en el bany i respecte cap a les instal·lacions i l'entorn**”.  
  

D'altra banda, recordar que l'avinguda Mediterrani estarà tallada al trànsit a partir de les 22 hores aproximadament, ja que s'han programat diverses activitats com l'actuació del grup Green Gos, que delectarà els assistents amb una gran batucada que començarà a les 22 hores. Seguidament, cap a les 23 hores, se celebrarà un correfoc al carrer per part de la Diabòlica del Camp de Morvedre, que partirà de la plaça de la Concòrdia i recorrerà el passeig marítim. Per acabar esta festivitat i abans del tradicional salt d'ones, tal com mana el ritual, a la mitjanit la Pirotècnia Turís dispararà un castell de focs artificials en la confluència de l'avinguda Delta del Riu amb l'avinguda Mediterrani.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-reforca-la-seguretat-en-les-platges-amb-motiu-de-la-nit-de-sant-joan/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-reforca-la-seguretat-en-les-platges-amb-motiu-de-la-nit-de-sant-joan/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-reforca-la-seguretat-en-les-platges-amb-motiu-de-la-nit-de-sant-joan/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-reforca-la-seguretat-en-les-platges-amb-motiu-de-la-nit-de-sant-joan/)